ສະຫະລັດ ຂາດດຸນການຄ້າ ໃນລະດັບສູງ ຮອບໃໝ່ ເມື່ອເດືອນມີນາຜ່ານມາ 
ເມື່ອປີກາຍນີ້ ການຂາດດຸນການຄ້າຂອງສະຫະລັດສູງຂຶ້ນເຖິງ 17.7 ເປີເຊັນ ຄິດເປັນມູນຄ່າ 679 ພັນລ້ານໂດລາ ຊຶ່ງເປັນຈຳນວນສູງທີ່ສຸດ ນັບຕັ້ງແຕ່ປີ 2008 ເປັນຕົ້ນມາ ຍ້ອນວ່າໄວຣັສໂຄໂຣນາ ໄດ້ລົບກວນການຄ້າຂອງໂລກ.
ການຂາດດຸນການຄ້າປະຈຳເດືອນຂອງສະຫະລັດສູງເປັນປະຫວັດການໃນເດືອນມີນາທີ່ຜ່ານມາ ຄືສູງເຖິງ 74 ພັນ 4 ຮ້ອຍລ້ານໂດລາ ໃນຂະນະທີ່ເສດຖະກິດຂອງສະຫະລັດກຳລັງດີຂຶ້ນ ເນື່ອງຈາກໄດ້ຮັບການສົ່ງເສີມໃນດ້ານການຈັດຊື້ສິນ ຄ້າຕ່າງໆຈາກຕ່າງປະເທດ ກົມການຄ້າລາຍງານໃນວັນອັງຄານວານນີ້ວ່າ ການຂາດດຸນໃນເດືອນມີນານັ້ນ ຄິດສະເລ່ຍເປັນ 5 6 ເປີເຊັນ ສູງກວ່າເດືອນກຸມພາ ໂດຍມີຊ່ອງຫວ່າງຢູ່ໃນມູນຄ່າ 70 ພັນ 5 ຮ້ອຍລ້ານໂດລາ ການຂາດດຸນການຄ້າ ກໍຄືຄວາມແຕກຕ່າງລະຫວ່າງສິ່ງທີ່ສະຫະລັດຊື້ຈາກຕ່າງ ປະເທດ ແລະສິ່ງທີ່ຕົນຂາຍໃຫ້ບັນດາປະເທດອື່ນໆ ອັນເປັນປັດໄຈທີ່ດຳເນີນການຢ່າງຕໍ່ເນື່ງອໃນເສດຖະກິດຂອງອາເມຣິກາຊຶ່ງເປັນເສດຖະກິດທີ່ໃຫຍ່ທີ່ສຸດຂອງໂລກ ເຖິງແມ່ນວ່າຈະມີການຊຸກຍູ້ຂອງບັນດານັກການເມືອງ ລວມທັງປະທານາ ທິບໍດີໂຈ ໄບເດັນ ໃຫ້ຊື້ສິນຄ້າຕ່າງໆ ທີ່ຜະລິດໂດຍອາເມຣິກາກໍຕາມ ໃນເດືອນມີນາຜ່ານມາ ການນຳເຂົ້າສິນຄ້າໄດ້ສູງຂຶ້ນເຖິງ 6 3 ເປີເຊັນ ຄິດສະເລ່ຍເປັນມູນຄ່າ 274 ພັນ 5 ຮ້ອຍລ້ານໂດລາ ໃນຂະນະດຽວກັນ ການສົ່ງອອກສິນຄ້າກໍໄດ້ເພີ້ມຂຶ້ນເຖິງ 6 6 ເປີເຊັນ ຄິດສະເລ່ຍເປັນ 200 ພັນລ້ານໂດລາ ອີງຕາມການກ່າວຂອງລັດຖະບານ ຕາມປົກກະຕິແລ້ວ ການຂາດດຸນການຄ້າກັບຈີນ ແມ່ນໃຫຍ່ທີ່ສຸດ ສຳລັບປະເທດໃດປະເທດນຶ່ງ ໂດຍມີອັດຕາສະເລ່ຍສູງເຖິງ 11 6 ເປີເຊັນ ຄິດເປັນມູນຄ່າ 27 ພັນ 7 ຮ້ອຍລ້ານໂດລາ ເມື່ອປີກາຍນີ້ ການຂາດດຸນການຄ້າຂອງສະຫະລັດສູງຂຶ້ນເຖິງ 17 7 ເປີເຊັນ ຄິດເປັນມູນຄ່າ 679 ພັນລ້ານໂດລາ ຊຶ່ງເປັນຈຳນວນສູງທີ່ສຸດ ນັບຕັ້ງແຕ່ປີ 2008 ເປັນຕົ້ນມາ ຍ້ອນວ່າໄວຣັສໂຄໂຣນາ ໄດ້ລົບກວນການຄ້າຂອງໂລກ ອະດີດປະທານາທິບໍດີດໍໂນລ ທຣຳ ໄດ້ຊອກຫາທາງທີ່ຈະຫລຸດຜ່ອນຊ່ອງຫວ່າງຂອງການຄ້ານັ້ນລົງ ໂດຍໄດ້ເກັບພາສີຂາເຂົ້າ ຕໍ່ສິນຄ້າຕ່າງໆ ການຂາດດຸນການຄ້າຂອງສະຫະລັດ ໄດ້ຫລຸດລົງພຽງເລັກນ້ອຍໃນປີ 2019 ແຕ່ໃນເວລາຕໍ່ມາກໍໄດ້ເພີ້ມຂຶ້ນອີກ ໃນປີ 2020 ຍ້ອນໂຣກລະບາດໄວຣັສໂຄໂຣນາ ເຮັດໃຫ້ ການສົ່ງອອກສິນຄ້າ ຫລຸດລົງຢ່າງຫຼວງຫຼາຍ